Cât scoți din buzunar pentru ca sala ta de fitness să fie dezinfectată la standarde înalte.
Sorin Coman pune în aplicare principiul “clientul nostru, stăpânul nostru" atunci când vine vorba de siguranţa clienţilor lui. Investiţiile majore în aparatele de purificare a aerului vor fi acoperite în doi ani. Preţul unui abonament a crescut cu maxim şase la sută, în urma investiţiilor.
Sorin Coman, proprietarul unei săli de fitness din Constanţa, a ales să pună sănătatea clienţilor pe primul loc şi a început să investească în aparatură de clasă medicală pentru purificarea aerului, încă dinainte de epidemie.Studiile de doctorat din Biotehnologie terminate la Barcelona l-au ajutat să ia cea mai bună decizie când a trebuit să găsească soluţii pentru siguranţa clienţilor în vreme de coronavirus.În fiecare seară există o echipă de curăţenie care dezinfectează întreaga locaţie, iar apoi pornesc apartele de ozon şi lămpile UV care suplimentează acest procedeu.Sorin Coman, proprietar sală de fitness: "Investiţia a fost făcută etapizat, pentru că nimeni nu se aştepta la aşa ceva. Eu o estimez la un 50.000 lei, dar repet, făcută în timp. Ceea ce pot să spun este că influenţa asupra abonamentului a fost maxim de cinci, şase la sută.“Nici nu se pune problema de recuperat. La un calcul simplu s-ar recupera peste doi ani de zile, ceea ce este normal. O altă investiţie majoră a fost schimbarea pardoselii cu un material cauciucat tratat cu straturi de lac antibacterian, special pentru sălile de sport.Starlin Belen, sportiv: "Se păstrează distanţarea socială, nu se poate intra în sală fără încălţăminte de protecţie şi personale care vin la sală, în momentul în care intră, trebuie să vină cu masca respectivă. Pe timpul zilei aparatura este dezinfectată cu soluţii profesionale după fiecare folosire“.Pentru a menţine distanţarea impusă de lege, regulile sunt clare. Sala este împărţită pe etaje în funcţie de activităţile sportive aşa încât să nu se poată aglomera.